इलाहाबाद: इलाहाबाद हाईकोर्ट ने मायावती सरकार में बहुचर्चित स्वास्थ्य और परिवार कल्याण मंत्रालय के राष्ट्रीय ग्रामीण स्वास्थ्य मिशन (एनआरएचएम) घोटाले के आरोपी पूर्व कैबिनेट मंत्री रहे अनंत कुमार मिश्रा उर्फ अंटू व उनके माता- पिता विमला मिश्र व दिनेश चंद्र मिश्र को इलाहाबाद हाई कोर्ट ने अंतरिम राहत देने से इंकार कर दिया है। कोर्ट ने उनकी याचिका को निस्तारित करते हुए चार नवम्बर को उन्हें सीबीआई कोर्ट में हाजिर होने का आदेश दिया है। कहा है कि ट्रायल कोर्ट क्षेत्राधिकार पर उठाए गए सवालों को लेकर दाखिल अर्जी का निस्तारण करे। गाजियाबाद की सीबीआई कोर्ट ने अंटू के माता- पिता के खिलाफ गैर जमानती वारण्ट व कुर्की आदेश जारी किए हैं।